4 
J F. Brandt, 
in aliis Sireniis) conspicitur. Processus pterygoidei latissimi cum parte perpendiculari ossis 
palati postice valde distant. Haraulus pterygoideus processum inferiorem ossis palatini 
superat. Choanarum apertura parte posteriore inferiore obtuse triangularis et multo latior 
quam in aliis Sireniis evadit. Fossa temporalis ovato-oblongam exhibet formam. Pars 
horizontalis ossium palatinorum et palatina maxillarum angustissimae, palatina maxillarum 
praeterea in medio plus minusve elevata, singulis intervallis etiam cristata, lateribus autem 
canaliculata invenitur. Margo maxillae alveolaris, dentibus destitutus, cristam latam, mar- 
gine externe satis, interne fortius arcuatam, introrsum inclinatam, facie inferiore planam, 
margine interiore obtusam sistit, quae parte media sua ma gis introrsum dirigitur. Ossis 
zygomatici anguli inferiores fortissimo prominent. Processuum zygomaticorum maxillarum 
latissimorum inferior facies fossa profundissima latissima impressa est. Canalis infraorbitalis 
apertura triangularis externa mediocris, parte anteriore in sulcum plus minusve insignem, 
oblongum, antice in foramen maxillae desinentem, transit. Pars palatina intermaxillaris 
tetragona, maxillari paullo brevior tantum, latitudine autem eam superans, facie inferiore 
tota excavata foraminibusque vasculosis numerosis satis magnis ve] minoribus perforata, 
lateribus margine laterali obtusiusculo , edentato, satis prominente terminatur. Margo an- 
terior ejus in utroque osse intermaxillari in processum magnum tetragonum, arcuatum, 
dentis formam exliibentem, obtuse acuminatum transit, in cujus exteriore facie, infra emar- 
ginata, impressio seu fossa trigona, fornice osseo plus minusve alto vel margine plus minusve 
elevato circumdata et superata, foraminibus duobus (anteriore et posteriore) vascularibus 
magnis, dentium incisivorum, jam in pullis deperditorum, alveolorum vestigia insimul veri- 
similiter exhibentibus, instructa observatur. 
Posterior cranii facies (Tab. IT, fig. 2) squaraam occipitalem maximam, latissimam, sim- 
plicem, crassissimam, fere semilunarem, suturis lambdoideis flexuosis, asperis, tuberculatis, 
crassissimis, emarginatis, non profunde excisis, munitam, ante condylos valde impressam, 
ossium temporum margines posteriores obtegentem ostendit. Condyli latissimi supra magis 
quam infra distantes apparent. Foramen occipitale insigne, sensu transverso latius, fere 
ovatum, sed limbo externe subtetragonum vel interdum subpentagonum conspicitur. E fo- 
ramine maximo cavitatem cranii ovalem, depressam, in partis posterions lateribus parte 
petrosa ossis temporum prominente angustatam, pro animalis et ipsius cranii magnitudine 
parvam, observare licet, quam quidem in cranii fragmente nostro accuratius jam conside- 
ravimus (cf. Spicil. Sirenol. P. I, § 13, p. 41). Corporis ossis occipitis pars inferior, deinde 
processus pterygoidei cum parte perpendiculari et horizontali posteriore ossium palati et 
cboanis ex inferiore cranii parte prominent et mandibula maxima, postice, praesertim in 
angulorum apicibus rotundatis, introrsum curvatis, valde dilatata et fornicata, foramen ob- 
longum (canalis in fram axillaris initium) sub utriusque mandibulae rami limbo anteriore 
praebente, nec non in symphyseos, infra valde prominentis, posteriore parte fossa profun- 
dissima impressa, quasi cinguntur. Mandibulae partem superiorem ceterum in latere externo 
arcus zygomatici pars posterior superat. 
